Litokwa Tomeing

Litokwa Tomeing (14. lokakuuta 1939 Wotjen atolli, Marshallinsaaret – 12. lokakuuta 2020 Springdale, Arkansas, YhdysvallatThe Embassy of the Republic of the Marshall Islands, Suva, Fiji: Press Release   Marshallinsaarten ulko- ja kauppaministeriön Facebook-tili 24.11.2020. Viitattu 27.3.2023.RMI Consulate-Arkansas  Marshallinsaarten Arkansasin-konsulaatin Facebook-tili 14.10.2020. Viitattu 27.3.2023.) oli marshallinsaarelainen poliitikko, joka toimi maansa presidenttinä tammikuusta 2008 lokakuuhun 2009.

Tomeing oli Marshallinsaarten parlamentin, Nitijelan, puhemies kahdeksan vuoden ajan. Hän kuului presidentti Kessai Noten tukijoihin. Tomeing vaihtoi kuitenkin oppositiopuolueeseen pari viikkoa ennen parlamenttivaaleja 2007, kun Note ei hänen mielestään ollut täyttänyt lupauksiaan uudistuksista.

Tomeing valittiin Marshallinsaarten presidentiksi vuoden 2008 vaaleissa. Hän voitti vallassa olleen Kessai Noten parlamentin äänestyksessä 18–15.

Parlamentti antoi Tomeingille epäluottamuslauseen äänestyksessä 21. lokakuuta 2009, mikä merkitsi hänen presidenttikautensa loppua. Epäluottamuslause meni parlamentissa läpi äänin 17–15. Parlamentin puhemies Jurelang Zedkaia nimitti väliaikaiseksi presidentiksi Ruben Zackhrasin. Vakinaiseksi presidentiksi valittiin marraskuussa 2009 Jurelang Zedkaia.The Marshall Islands Inaugurates a New President  US Offise of Insular Affairs

 Lähteet 

Luokka:Marshallinsaarten presidentit
Luokka:Vuonna 1939 syntyneet
Luokka:Vuonna 2020 kuolleet